**Vyhlásenie účastníka súťaže TRAKTORMANIA 2019**

1. Účastník podujatia sa zúčastňuje súťaže podomácky vyrobených traktorov (ďalej len „Súťaž“) na vlastné nebezpečenstvo. Účastník berie na vedomie a súhlasí, že Obec Maňa (ďalej len „Organizátor“) nenesie žiadnu zodpovednosť za škody na zdraví a majetku, ktoré vzniknú účastníkovi alebo tretej osobe jazdou účastníka. Účastník vyhlasuje, že plne zodpovedná za škody a ujmy ním spôsobené. Účastník sa zaväzuje počínať si tak, aby nedošlo pri účasti na súťaži ku škode na zdraví, majetku, prírode či životnému prostrediu a správať sa ohľaduplne k ostatným účastníkom Súťaže a ostatnej časti areálu súťaže. Účastník potvrdzuje, že preberá v plnom rozsahu zodpovednosť za akékoľvek škody a ujmy ním spôsobené pri účasti na Súťaži a v areáli Súťaže.
2. Účastník vyhlasuje, že vykoná všetky potrebné opatrenia k minimalizácii nebezpečenstva úrazu jeho osoby a osôb v jeho blízkosti a bude dodržiavať pokyny udelené mu osobami zastupujúcimi Organizátora. Účastník potvrdzuje, že bol osobou poverenou Organizátora upovedomený o povahe dráh, na ktorých sa realizujú jazdy, vrátane bezpečnostných, zdravotných a akýchkoľvek iných rizík a nástrah súvisiacich s ich využitím.
3. Účastník berie na vedomie, že dráhy Súťaže nie sú verejné komunikácie a na jazdu po dráhach Súťaže sa nemusí vzťahovať zákonné ani zmluvné poistenie zodpovednosti za škodu / havarijné poistenie.
4. Účastník vyhlasuje, že je držiteľom platného vodičského preukazu nie je a nebude počas jazdy pod vplyvom alkoholu alebo inej omamnej látky, ani v stave zníženej pozornosti a koncentrácie. Účastník súhlasí s tým, že Organizátor je oprávnený kedykoľvek počas prítomnosti účastníka v areáli Súťaže vykonať dychovú skúšku a účastník sa zaväzuje túto skúšku neodmietnuť.
5. Účastník garantuje, že vozidlo, ktorým bude jazdiť po dráhach súťaže je v dobrom technickom stave, neunikajú a nebudú z neho unikať žiadne kvapaliny a má riadne nahustené pneumatiky. Účastník berie na vedomie a súhlasí s tým, že Organizátor má výhradné právo nepripustiť vozidlo alebo účastníka k jazde po dráhach Súťaže alebo účastníka bez náhrady z jazdy vylúčiť.
6. Účastník vyhlasuje, že si je vedomý existencie objektívneho nebezpečenstva, zdravotných a akýchkoľvek iných rizík a nástrah, nepredvídateľných okolností a všeobecnej nebezpečnosti motoristického športu.
7. Účastník potvrdzuje, že súhlasí s tým, že Organizátor (Organizátorom poverený zástupca) je oprávnená kedykoľvek vykázať z priestorov areálu Súťaže účastníka v prípade, že má podozrenie, že účastník nesplnil podmienky, ktoré sú uvedené v tomto vyhlásení.
8. Účastník berie na vedomie, že areál Súťaže môže byť monitorovaný prostredníctvom kamerového systému (t.j. môžu byť vyhotovované videozáznamy alebo audiozáznamy). Účastník súhlasí s vyhotovovaním videozáznamu alebo audiozáznamu podľa predchádzajúcej vety, ako aj s použitím takéhoto záznamu (aj v prípade, že bude obsahovať záznam jeho osoby) na účely akéhokoľvek súdneho, trestného, správneho alebo iného konania (a to aj ako dôkazného prostriedku), ako aj iného konania vedeného orgánmi štátnej správy a orgánmi verejnej moci. Účastník týmto udeľuje Organizátorovi, súhlas na vyhotovovanie obrazových (fotografických) a zvukovoobrazových (audiovizuálnych) záznamov obsahujúcich aj zobrazenie podoby alebo podobizne účastníka v areáli Súťaže a súhlasí s použitím takýchto záznamov Organizátorom v rámci/na propagačných materiáloch Organizátora a ich šírením prostredníctvom všetkých komunikačných médií (vrátane internetu).
9. Účastník sa zaväzuje dodržiavať aj nasledovné pravidlá:

* Účastník smie na dráhy Súťaže vychádzať alebo vchádzať len na miestach k tomu určených. Je povinný dbať na pokyny pracovníkov Organizátora zaisťujúcich prevádzku na dráhach a ísť po dráhe len v určenom smere. Pri poruche alebo havárií musí účastník odstaviť vozidlo bezpečne na určenom mieste a vyčkať na pokyny Organizátora.
* Účastník je povinný prispôsobiť jazdu po rýchlostnej dráhe a rýchlosť svojim schopnostiam, stavu vozidla, stavu dráh a aktuálnym klimatickým podmienkam.
* V prípade havárie vozidla je účastník povinný predviesť vozidlo na technickú prehliadku, inak nebude účastník opätovne pripustený na dráhy Súťaže.
* Zahájenie a ukončenie jazdy sa zaväzuje Účastník vykonať v súlade s pokynmi pracovníkov organizátora a v súlade so signalizáciou. Po ukončení jazdy je Účastník povinný ihneď dráhy Súťaže opustiť.
* Účastník sa zaväzuje jazdiť takým spôsobom, aby neohrozil ani neobmedzil iných účastníkov pohybujúcich sa po dráhach súťaže.

1. Účastník je povinný dodržiavať pokyny pracovníkov Organizátora, a to po celú dobu pobytu v areáli Súťaže. Účastník zodpovedá za členov svojho sprievodu a ich správanie ako aj prípadné škody a ujmy nimi spôsobené a/alebo zapríčinené.
2. Účastník berie na vedomie, že je oprávnený vstupovať výlučne do tých častí areálu Súťaže, ktoré boli Organizátorom účastníkovi výslovne sprístupnené, t.j. k vstupu do týchto častí dostal výslovný súhlas. Vozidlá ( účastník ) musia byť označené čitateľným štartovým číslom.
3. Účastníkovi je zakázané počas pohybu(prítomnosti) v areáli Súťaže manipulovať s otvoreným ohňom, nosiť a/alebo držať zbraň (vrátane strených a bodných zbraní) a výbušné látky alebo materiál, vnášať a požívať alkoholické nápoje a iné omamné alebo psychotropné látky.
4. Účastník je povinný sa zúčastniť na rozprave (inštruktáži) pred zahájením jazdenia.
5. Účastník týmto udeľuje Organizátorovi súhlas so spracovaním jeho mena, priezviska, dátumu narodenia, adresy trvalého pobytu a emailovej adresy za účelom (a) overenia jeho totožnosti a spôsobilosti viesť vozidlo, vedenia (b) evidencie účastníkov akcie, (c) zaradenia do databázy (informačného systému) spravovanej Organizátorom, (d) poskytovania služieb a vykonávanie transakcií Organizátorom (e) vypracovávania interných analýz a štatistík Organizátorom (f) kontaktovania (poskytovania informácií), upozornení a/alebo oznamov o konaní akcií a/alebo o službách poskytovaných.

\_\_\_\_\_\_\_\_\_\_\_\_\_\_\_\_\_\_\_

účastník